
‘‘ఆరుగాలాలు కష్టపడి పంట పండించే రైతన్న సంతోషంగా ఉండాలి. అప్పుల బాధ తాళలేక ఆత్మహత్యలు చేసుకోకూడదు. అన్నదాతల కష్టాలను తీర్చడానికి చక్కటి పరిష్కారాలున్నాయి. వాటిని మేం మా ‘అన్నదాత సుఖీభవ’లో చూపిస్తున్నాం’’ అని ఆర్. నారాయణమూర్తి అన్నారు. స్నేహ చిత్ర పతాకంపై ఆయన తెరకెక్కిస్తున్న 30వ చిత్రం ‘అన్నదాత సుఖీభవ’. ఆయనే నటించి, దర్శకత్వం వహించారు. ఈ చిత్రం గురించి ఆయన సోమవారం విలేకరులతో మాట్లాడారు. ఆర్. నారాయణమూర్తి మాట్లాడుతూ ‘‘ఒకప్పుడు అందరూ అన్నదాతను సుఖీభవ అని దీవించేవారు. కానీ ఇప్పుడు అతని బతుకు దుర్భరంగా మారింది. దుఃఖీభవ అన్నట్టు తయారైంది. అలాంటి రైతు సమస్యలను తెరపై చూపిస్తున్నాను. ఈ సినిమా షూటింగ్ పూర్తయింది. ఖమ్మం, వరంగల్, ఉభయగోదావరి, దిల్లీలోనూ చిత్రీకరించాం. ఫిబ్రవరిలో సినిమాను విడుదల చేయడానికి సన్నాహాలు చేస్తున్నాను. నాకు ఎవరూ పోటీ కాదు. నాకు నేనే పోటీ’’ అని చెప్పారు.

‘‘aarugaalaalu kashtapadi panta pandinche raitanna santoshamgaa undaali. appula baadha taalaleka aatmahatyalu chesukokudadu. annadaatala kashtaalanu teerchadaaniki chakkati parishkaaraalunnaayi. vaatini mem maa ‘annadaata sukheebhava’loo chupistunnam’’ ani ar. narayanamurthy annaru. sneha chitra pataakampai aayana terakekkistunna 30va chitram ‘annadaata sukheebhava’. aayane natinchi, darsakatvam vahinchaaru. ee chitram gurinchi aayana somavaram vilekarulatho matladaru. ar. narayanamurthy maatlaadutuu ‘‘okappudu andaruu annadaatanu sukheebhava ani deevinchevaaru. cony ippudu athani batuku durbharamgaa maarindi. dukkibhava annattu tayaaraindi. alanti raitu samasyalanu terapai chuupistunnaanu. ee sinima shooting poortayindi. khammam, varangal, ubhayagodavari, dilleeloonuu chitrikarincham. fibravarilo sinimaanu vidudala cheyadaaniki sannaahaalu chestunnanu. naaku evaruu poty kaadu. naaku nene poty’’ ani cheppaaru.